เบื่ออาหารญี่ปุ่นเลยมาหาอาหารอย่างอื่นทานในห้าง พอดีเจอร้านนี้ใน Tokyu ที่ Kanazawa เลยลองทานดูค่ะ 

การเดินทางสามารถนั่ง Loop bus (¥ 500) มาลงได้ที่สถานี Kohrinbo ร้านนี้จะอยู่ชั้น 4 ของ Tokyu เลย 

ร้านนี้ออกแนว Italian fast food ขายอาหารราคาถูกม๊ากกก main dish เฉลี่ยแล้วอยู่ที่ ¥499-599 เทียบกับราเมงหรืออาหารญี่ปุ่นอื่นๆ ¥700-2,000 ถือว่าถูกมาก แถมได้เป็นสเต็กเนื้อๆเน้นๆแป้งไม่ค่อยมีเริ่ดเลยค่ะ 

แต่ก็ตามราคาอาหารหลายๆอย่างก็ไม่ได้อร่อยเริ่ด Hamburger เนื้อก็ผสมมันเยอะ เลยออกนิ่มไป ถ้าจะทานก็จัดสเต็กเนื้อเลยดีกว่าค่ะราคาแค่ ¥999  เนื้อหมูหรือไก่ก็โอเค ราคาพอๆกับบ้านเราเลย

ที่ทานแล้วคิดว่าแย่คือ Grilled Escargots ไม่มีความสดหรืออร่อยเลย จานนี้ไม่ควรสั่งอย่างยิ่งค่ะ 

ร้านนี้มี soft drink buffet ราคาตกอยู่ที่ ¥190 เท่านั้น โดยรวมถือเป็นร้านที่โอเค ราคาไม่แพง คุณภาพใช้ได้เป็นบางอย่างค่ะ